### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges et initiativ i
Føllenslev lokalområde (aktivitetsområde ved Firhøjskolen) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen godkendes med en samlet rammebevilling på 170.300 kr., under forudsætning af, at alle myndighedstilladelser indhentes inden projekterne realiseres.

## Behandling

Økonomiudvalg, Kommunalbestyrelse.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes   i dag eller som skal ændres/udvides. Og uanset formål skal anvendelsen være   rettet mod det offentlige rum.
 at der skal etableres en demokratisk proces i hvert lokalsamfund. Og det enkelte   lokalsamfund indstiller projekterne til kommunen med endelig godkendelse i   økonomiudvalg og kommunalbestyrelse.

Den konkrete ansøgning fra [adresse]:

Føllenslevområdet holdt borgermøde den 9. november 2021, hvor de projekter, som
aktionsgruppen i Føllenslev har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Forskønnelse af lokalområdet
2. Borde og bænke ved fællesområder
3. Aktivitetsområde ved [adresse]

De to projekter med forskønnelse af lokalområdet og borde og bænke ved fællesområder blev godkendt af kommunalbestyrelsen i maj 2022. Lokalområdet er nu klar med det sidste projekt.

Projektet med aktivitetsområdet ved Firhøjskolen indeholder:

Etablering af et område med parkour anlæg med gummi som faldunderlag. Herudover vil der også blive etableret et område med rutsjebane og amfiscene. Her bruges der også gummi som faldunderlag.

Der etableres redskaber efter EN1176.

Udgifterne til aktivitetsområdet bliver ikke dækket alene af midler fra 'Få det Fikset' - puljen, idet er er søgt eksterne tilskud. Ansøgningen til 'Få det Fikset' - puljen er derfor et supplement til aktivitetsområdet ved Firhøjskolen.

*Drift og vedligeholdelse*Efter etablering af aktivitetsområdet vil der være afledte driftsudgifter til:

* Tilsyn af legepladsinspektør (ifølge en ny standard skal det være årligt)
* Kvartalsvis tjek af konstruktioner, tjek af fundamenter, efterspænding, smøring
* Nødvendig vedligeholdelse og reparation

Det er administrationens anbefaling, at udgifterne til de årlige tilsyn og kvartalsvise tjek af konstruktioner afholdes af kommunen. Udgifterne hertil estimeres til i alt 4.500 kr. om året. Et ugentligt tilsyn kan varetages af lokalområdet efter nærmere aftale.

Herudover vil vedligeholdelse af området i øvrigt blive varetaget af FSI-gymnastik.

Økonomiske konsekvenser

Føllenslev lokalområdes samlede andel af puljen til Lokalsamfundenes ’Få det Fikset’ projekter er 250.000 kr. Der er tidligere godkendt to projekter til 70.640 kr. Restrådighedsbeløbet er derfor 179.360 kr.
De samlede omkostninger til aktivitetsområdet er estimeret til 170.300 kr. Hvis projektet godkendes, er restrådighedsbeløbet herefter 9.060 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de tre projekter, kunne tilgå øvrige ’Få det Fikset’ projekter i Føllenslev.

De afledte driftsudgifter til årlige tilsyn af legepladsinspektør og kvartalsvise tjek af konstruktioner tilrettes det administrative budget fra året efter, at projekterne er gennemførte.

[adresse] bemærkninger er indarbejdet i sagen.

### Sagens forløb

15-06-2022 Økonomiudvalget
Anbefales.